open-index/open-wikipedia-markdown huggingface dataset:
Atal Bihari Vajpayee

(zolm' : 25 ddisembor 1926 gvaliyr, modhy prodex).

#### Bhartacho dhavo prodhanomontri

Bhartacho dhavo prodhanomontri. Tacho bapuy krixnn bihari vajpeyi prosid'd lekhok ani kovi. Tache auychem namv krixnnadevi.
Atal Bihari Vajpayee, 2002.

Atal Bihari Vajpeyin gvaliyroche vikttoria kealejintlean bi. E. Podvi ghetli. Uprant kanpuroche ddi.E.Vi. Kealejintlean tannem rajnitik xastrant em'.E. Podvi melloili. Tannem kaideachoi obheas kela. Tannem somaz seuk ani potrokar mhonnunoi vaur kela. 1942 to bharti-i svatontry cholloullint vantto ghetil'lo mhunn taka bondkhonnichi kheast favo zal'li. 1941 to ottol raxttri-i svoimseuk songhak mell'llo. Tannem raxttrodhrm' (mhoinallem), panchojny (satollem) toxench svodex ani vir orzun hea disalleanchem sompadon kelam.

#### Bharti-i zon songh

Atal Bihari Vajpeyin 1951 to bharti-i zon songhachi sthapnnuk keli. 1957 to to dusre loksobhecher venchun ailo. 1957 te 77 meren tannem bharti-i zonsongh parlomenttori partticho mukheli mhunn vaur kela. 1962 to to rajyosobhecho vangddi zalo. 1967 to to portun loksobhecher venchun ailo. 1968 te 73 meren bharti-i zon songhacho odhyokx, 1971, 1977 ani 1980 to loksobhecher portun to venchun ailo. 1980 te 1986 meren to bharti-i zonta partticho odhyokx aslo. 1986 te 1981 meren to portun rajy sobhecho vangddi aslo. 1986 to taka bharti-i zonta parttichea somsdi-i pongddacho mukheli mhunn venchun kaddlo. 1991 to to portun loksobhecher venchun ailo. 1991 - 93 meren to poblik okamutt komitticho odhyokx aslo. 1996 to to satvi khep loksobhecher venchun ailo. Te loksobheche venchnnukent bharti-i zonta parttiche soglleant chodd (164) vangddi venchun aile. Haka lagun raxttropoti xonkor doyal xorman bharti-i zonta partticho odhyokx ottol bihari vajpeyik prodhanomontri podacho sopun dilo ani tera disambhitor taka bhoumot sidhd korpak lailem. Punn her pokxamni taka tenko divonk naxil'lean tannem tera disamnich aplea podacho rajinamo dilo. 1996 - 97 meren tannem loksobhent virodhi pokxacho mukheli mhunn kam' polloilem. 1998 to to loksobhecher atthve khep venchun ailo. 19 march 1998 disa to portun prodhanomontri zalo.

#### Kovi

Atal Bihari vajpeyi ho ek prosid'd kovi asun tache mrityu ya hot'tea, omor bolidan, koidi kovirai ki kunddliam, omor ag hoi ani meri ekeavon kovitayem he kovita jhele prosid'd asat. Tannem raxttrakhatir kel'lea vaurak lagun taka raxttropotin podm' vibhuxonn purskar bhettoila. Toxench 1994 to taka lokmany ttillok purskar, bharot rotn, pom. Govind pont purskar mell'lleat.

## Polleiat
Atal_Bihari_Vajpayee

वर्ग:Romi panam
Akrutt

Okrodd (moratthi – okrodd, hindi – okhrott, gujrati – okhott, somskrit – okxott, inglix – volnott, lettin – zuglams rejia, kull - zuglenddesi)

Ho vhodd panzhoddi, vasal ani ektrolingi rukh. Ho rukh mullcho irann dexantolo. Sodea ut'tor bhartant, dokxinn yurop, liria ani omerika hea vattharamni okroddachi lagoudd kortat. Bhartant ho rukh himaloi ani asam' hangachea vattharant dixtti poddtta. Kaxmir, himachol prodex, ponzab ani ut'tor prodes hea vattharamni hea rukhachi vhodd promannant lagoudd kortat.

Tachi unchai 24-30&nbsp;mi. Ani kanddacho gher 3-4&nbsp;mi. Asta. Sal gobri ani tacher khanchi astat. Panam eka fattlean ek, eksongh vixmodoli ani pichchhakriti (pannate), 15 – 38 sem'mi. Lambayechi astat. Tallyechem tengxer lhan ani poptti rongachim fulam yetat. Lamb ani humkollopi barik konnsancher pum- puxp yetat. Techpori samkea tonka velea tallyeche tengxer 1-3 stri- purux yetat. Foll pachvem, lambxem ani vattkullem (perayedem) asta. Follant bhitor bi asta. Follachi bhaili sal datt ani ghott'tt asta. Tachem bhitl'lem kouch ghott'tt mireo poddil'lem ani don dampnni oxil'lem asta. Hea koucha bhitor char khondd axil'li khaupachi bi asta. Dhapeo datt ani vankddeo – tikddeo astat. Bhougalik prosar ani dhapeanchi lokxonnam hanchevelean okroddanche vingodd vingodd prokar tharail'le astat. Tatunt kagdi prokarachea follak boreantolem borem foll mantat.

Hea rukhak gallachi, khol zomin ani sumar 75 sem'mi. Paus lagta. Oti uxnn ani oti thondd hovaman axil'lea vattharant okroddachem pik zaina. Lagouddi uprant 8-10 vorsamni hea rukhak follam zatat. Sopttembor – ekttobor mhoineant folam piktat. Sumar 100 vorsa meren hea rukhak follam lagtat. Okroddachi bi ruchik bori lagta. Godd khannant ani aiskrimant hi bi ghaltat. Torऩea follam posun lonnchim, murambe, chottnni ani sorbot kortat. Pachve salichea telant ork kaddun tatunt foddki ghalun kemsank laupacho kolop toyar kortat. Okroddachim panam puxttik, akunchon korpi ani zontuncho nax korpi asat. Zhaddachi sal ani panam pulleo, gonddmalla, updonx (syphillis), isob(eczema), hancher upegi poddtta. Foll sondhivatacher ani bianchem teml pott'ttokrimi (tapeworm) cher ditat. Molaya hea vattharant kollo ani omanx hancher biantlea gorancho upeg kortat. Bianchem tel khaupak vaprotat. Techpori chitrokarache rong, varnix, xabu hatunt tacho upeg kortat. Tachem lankudd sadaronn ghott'tt ani zodd asta.

## Polleiat
Walnut

वर्ग:Konknni
वर्ग:Romi panam
Arch‍bisp

**Arch‍bisp** vo **Archbishop** Kiristamv dhormant padri ani bixop asat. Padri mhollear puroit. Te dhormachi seva kortat. Punn te dusreank padriponnachi ‘ makhnni ’ (dikxa) divonk xoknat. Hi ‘ makhnni ’divpacho odhikar fokot bixpakuch asta. Kiristamv dhormant padrinchi erd (lettin bhaxent erdo - ordo) ani bixpachi erd asa.

Jen'na igrz ek vhoddli somstha zaun asta, ten'na ti zaitea prantamni (ddayosijini –diocese) vanttil'li asta. Eka-eka prantant ek bixop asta. Thoddea prantancho zomo ek ‘mohaprant ’ va ‘ arkiddayosiz (Arkidiocese) ’ zata. Hea mohaprantachea voddilak ‘ archobixop ’ mhonnttat. Poileach xenkddeamni je zome jezuchea apostolamni (apostle) suru kel'le, tea zomeanchea bixpank ‘ patriark ’ mhonnttale. Tankam atam'meren ‘ patriark ’ hem manachem namv ditat. Bixpanche erdint pamvdde asnat, soglle ek sarke. Pap saib legit ek bixop. Punn manachea ani podvechea vorgant bixop oxe toren vanttil'le asatH- bixop, archobixop, patriark. Hatuntlea thoddeank pap saib ‘ kardinal ’ korta.

Gõychea arkiddayosijichea bixpak, archobixop ani patriarkachem manachem namv dil'lem asa. Soglle archobixop mohaprantache voddil nhoi. Zaiteo arkiddayosiji-i fokot namvapurteo asat. Ddayosijicho zomo asna, mhollear ek mohaddayosiz ani tachea sokoil her ddayosiz oxem na. Torilegit tea ddayosijik manachem namv ‘ arkiddayosiz ’ asa ani bixpak ‘ archobixop ’ mhonnttat. Zaite khepe archobixop hem manachem namv koxem eka bixpak dita. To eke ddayosijicho bixop, punn taka archobixopacho man asta.

Khoinchech ddayosijiche bixop zainasotona, zaite archobixop asat. Pap saiban desandesamni aple dut dhaddil'le asat. Tankam apostolik, (spostolik), nunchio (nuncio)pap saibache kocherent zaitea toreche dhormovantte (Congregations) asat. Ekeka vantteacho voddil chodd korun ek ‘ karddinal ’ asa ani chittnnis ek va don archobixop.

Mohaprantache je archobixop asat, tanchea golleant pap saib ‘ pal'liyum' ’ (pallium- ek khaxelo bhes) ghalta. Pallium hi tanche podvechi kuru asa. (Canon 437. New Code- C.Law). Tankam ‘ mettropolitton ’ oxem mhonnttat ani tamnni aplea khala axil'lea ddayosijint kidem korum yeta tem Can. 436 hatunt sangil'lem asa. Ho Pallium te aplea misachea va her dhormik dobajeanchea khaxelea nhesnnacher aple ddayosijint va aple sokoil axil'le ddayosijint ghaltat. Her archobixopank oslo Pallium mellna.

## Polleiat

Archbishop

वर्ग:Konknni
वर्ग:Romi panam
बिहार

**बिहार** जावन आसा भारताचे एक राज्य।

वर्ग:देवनागरी पानां
वर्ग:भारतांतलीं राज्यां/Bharotantlim Rajeam
Chhat'tisgaddh

**Chhat'tisgaddh** zaun asa Bharotache ek rajya.

वर्ग:Bharotachem rajyam
वर्ग:Romi panam
जम्मू आनी कश्मीर

**जम्मू आनी काश्मीर** जावन आसा भारताचे एक केंद्रशासीत प्रदेश।

वर्ग:देवनागरी पानां
वर्ग:भारतांतलीं राज्यां/Bharotantlim Rajeam
मध्य प्रदेश

**मध्य प्रदेश** जावन आसा भारताचे एक राज्य। भोपाल राजधानी।

वर्ग:देवनागरी पानां
वर्ग:भारतांतलीं राज्यां/Bharotantlim Rajeam
Ut'taranchal

**Ut'taranchal** vo **Ut'tarakhandd** zaun asa Bharotache ek rajya.

वर्ग:Bharotachem rajyam
वर्ग:Romi panam
चंडीगढ

**चंडीगढ** जावन आसा भारताचे एक केंद्रशासीत प्रदेश।

वर्ग:भारताचें केंद्रशासीत प्रदेशां
वर्ग:देवनागरी पानां
Indore

Modhyoprodex rajeantolem soglleant vhodd xar. Loksonkhea: 8,27,000 (1981). Kxipra nhoinchi upnhoim khan ani sorsvoti hanchea deger indur xar voslam. Mumboi te agra hea raxttri-i mohamargacher mumboi saun 704 kimi. Ixanyek ani somudrothorasaun sumar 530&nbsp;mi. Unchayecher indur xar asa.

1715 vorsa survek kompalachea zominodaran hanga vosti keli. 1741 vorsa hanga indrexvor hem devull bandlem. Hea deullavelean hea xarak indropur- indor-indour ani indur oxim namvam poddlim.Hollkoranchi rajdhani mohexvor vattharant axil'li, thoimslean 1818 vorsa tamnni ti indurak haddli. Indur he xar somrid'dh mallveachea mukhel zagear axil'lean ani hollkoranchi rajdhani zal'lean hea xarachi nettan udrogot zali.Vepari, ud'degik ani xikxonnik nodren indur xarak borench mhotv asa. Gomv, bajri hea sarkea dhaneachi ani kapsachi, modhy prodexantoli mhotvachi bazaropetth mhollear indur. Xarant sutacheo ani kopddeancheo girnni asat. Hangachea inzuri saddeanchi khub namna asa. Hea xarant tel, kamblli, ofu, rosainam, yontram, fornichor, khellacheo vostu, dhatu, dudache podarth, bobin adi ud'deg choltat.

Adlea kallar rajkumvorankhatir bandil'le songmorouri ddeli kolez, toxench xetoudd,obhiantriki, voijki mohavidealoyam hea xarant asat. 1964 to suru zal'lem indur videapitth hea xarant asa. Indur xarantlean khanddva te ojmer relvemargak zoddlam.

Indur xarant axil'lo hollkorancho prasad, nhoindegevelo nokxidar sotreo, udeanam, unch hoveli hamnni xarachea voibhvant bhor ghalea. He bhair komvchi, harso ani rongit monni vaprun bandil'lea zoin mondirachem rup agllench asa.

## Polleiat
Indore

वर्ग:Indie-cheo Prosidh/Famadh Xharam, Ganv ani Zage
वर्ग:Romi panam
Imphal

Imfall adlea monnipur somsthanachi ani atanchea monnipur rajeachi hi rajdhani.Imfall ani nombul nhomyam'modlea eka sundor degnnant, somudrothorasaun sumar 800&nbsp;mi. Unchayecher hem xar voslam.

Datt gamvgire vostichea modim axil'lea hea thollak namna mell'lli, ti thoinchea thollavea razachea kil'lean. Punn 1891 vorsa jen'na hanga brittixamni aple rajy vosoilem ten'nach tankam nograchem rup mell'llem. Vistar 240 50’ ut'tor 930 59 udent, loksonkhea: 10,0,366 (1971).Monnipur rajeachem hem ek somskritik ani vepari kendr. Hangachea kolakusorichea vostunk ani hatmagavelea kopddeank namna asa. Monnipuri nrityokolechem hem mullpitth somzotat. Toxench ‘polo’ khellachem hem mullsthan astolem soi somoz asa.

Ixany relvechea monnipuri rodd (dimapur) sthankachea 215 kimi. Dokxinnek hem xar asun hangachean sumar 107 kimi. Udentek brohmodexachi xim' lagta. Jilheantlea mukhel xarankodden hem xar rostean zoddlam. Dongrall vattharakhatir toxench rajeantlea kaim naga lokanchea ghatpat karvayank lagun techpori hem xar brohmodexache ximelagosar axil'lean hangachea vimanotollak khub khub mhotv ailam. Dusrea mhazhuzant subhaxochondr bos hachi azhad hind fouz imfall meren ayil'li.

Bailanchea obhuxonnam khatironamonek pavil'lo bhartantolo soglleant vhodd bazar ‘khovoiramobond’, xri govindojichem devull ani rajvaddo polloupa sarko asa. Hanga mohavidealoyam toxench khubxeo xalla asat.

## Chitr Prodorxon

File:Kangla Fort Complex, Imphal (135).jpeg|Bamboo huts in Kangla Fort complex
File:Kangla Fort Complex, Imphal (209).jpeg|Entrance to complex
File:Kangla 3.jpg|Kangla Fort Complex
|Ibudhou Pakhangba Temple
File:Kangla Fort Complex, Imphal (18).jpeg|Ruins of Kangla Fort
File:Kangla Fort Complex, Imphal (216).jpeg|Kangla Museum houses
File:Kangla Fort Complex, Imphal (221).jpeg|Manung Thangapat Pond
File:Kangla Fort Complex, Imphal (75).jpeg|Shri Govindajee Temple


Kangla Fort is on the banks of the Imphal River, and is also known as the Palace of Kangla. *Kangla* means "dry land" in the Meitei language. The fort was the palace of King Pakhangba, and also has religious significance. In the fort are a number of temples, and it is surrounded on three sides by a lake.

## Polleiat
Imphal

वर्ग:Indie-cheo Prosidh/Famadh Xharam, Ganv ani Zage
वर्ग:Romi panam
Dil'li

**Dil'li** zaun asa Bharotache ek kendraxasit pradex.


Delhi-Jama Masjid-12-Nordtor-2018-gje.jpg|Jama Masjid
Delhi-Jama Masjid-22-Arkaden-2018-gje.jpg
Delhi-Jama Masjid-44-Eingang zur Gebetshalle-2018-gje.jpg
Delhi-Qutb Minar-12-2018-gje.jpg
Delhi-14-Fest-Fahnentraeger-1976-gje.jpg
Delhi-10-Fest-Reiter-1976-gje.jpg
Delhi-68-Rikscha-2018-gje.jpg
Delhi-70-Rotes Fort-2018-gje.jpg


वर्ग:Bharotachem kendraxasit pradesham
वर्ग:Romi panam
फुल

**फुल** जावुन आसा झाडाचो मुक्य भाग.

वर्ग:देवनागरी पानां
Udent Timor

**Udent Timor** Asia cho ek dhakto des zaun asa. Ho des Indonesiak lagim asa. Udent Timor ani Philippines Asia cheo donuch Kristanv des zaun asat.

## Sondorbh


वर्ग:Sonvsarachim Raxttram
वर्ग:Romi panam
Peter Alvares

Pittor alvaris hancho zolm' 31 march 1908 disa porra, bardes hanga zalo. Tanche bapaichem namv agust zon vhisent alvaris.

Bhartacher iglinx rajy kortale ani tankam bhartantlean dhamvddauche khatir tornnatte jivachi porva korinasotona svatontreachea zhuzant vanttekar zatale. Ghordar, somvsar, nokri sogllem soddun somrpit bhaunen, ekoch dhyey samkar dourun tornnatte bhartache suttke zhuzant vantto ghetale. Tantutolech ek pittor asvaris axil'le.Tamnni portte ttrostt ef inddiachi nokri soddli ani suttke zhuzant vanttekari zale.

1942 vorsa bharot dex svotontrotayechea prernnen bhartobhor bharot chhoddo andolonak survat zal'li.Ten'na pittor asvaris axil'le. Tamnni portte ttrostt ef inddiachi nokri soddli ani suttke zhuzant vanttekari zale. 1942 vorsa bharot dex svot'trontayechea prernnen pettun utthil'lo ani bhartobhor bharot chhoddo andolonak survat zal'li. Ten'na pittor alvarisamni tea andolonant bhag ghetil'lo. Cholloullint vanttekar zal'le mhonnun tankam don vorsam bondkhonnichi kheast zal'li.

Grett inddiyon peninsyulor relve ponchait ani her bharti-i relvechea songhttonache te somsthapok axil'le.1956 vorsa nagpurant bhoril'lea odhivexonant okhil bharti-i kamgar mohasongh hache sohaiyok sorchittonnis mhunn tanchi nemnnuk zali, uprant te odhyokx zale.

Mumboi saun ujvaddak yeupi zonta hea somazovadi satolleant tanchem borop ujvaddak ailam.

## Polleiat

वर्ग:Konknni
वर्ग:Goemkar – Famadh / Prosidh
वर्ग:Sonvsaracho Prosidh vo Famadh Lok
वर्ग:Romi panam
Sant Ekanath

thumb|Sant Ekanath
*'Sant Ekanath* (zolm - 1533; moronn - 1599) ek namnecho sont kovi. Zolm' moharaxttr rajeantlea poitthonn vattharant zalo. Bapaichem namv suryonarainn ani auychem namv rukminni. To lhan astonach auybapaik moronn ailem, dekhun tachea ajean taka lhanacho vhodd kelo. Voyachea sovea vorsa munz zatkoch tannem tea kallantole podhdotipromann somskrit bhaxechem ani her xichhonn ghetlem. Pirayechea baravea vorsa to deugiri hanga raupi zonardonsvamicho xixy zalo. So vorsa thoim raun tannem somskrit xastropurannancho ani goneanexvori sarkea adheatmik gronthancho obheas kelo. Fuddem gurukripen taka pormexrvori sakxatkar zatkoch tannoim sat vorsa tirthoyatra keli.

Pirayechea ponchvisavea vorsa zonardon svamiche agoneepromann tannem grihosthaxrom' apnnailo.Tache bailechem namv giriza. Taka horiponddit namvacho ek cholo ani god ani gonga namvacheo don choleo zaleo. Eknathachea jivitacher kitleoxeoch akheayika asat. Tatuntleo kaim oxeo:osprixeachea vatt chukil'lea bhurgeak hannddir gheun mharvaddear pavoup, xradhdak brahmonn yenat tem polloun xizoil'lem on'n osprixeank divp, tanel'lea gaddhvak gongechem udok pazop, hacheavelean ovdoit vedantacho veapok orth tachea angant kholayen asa hem disun yeta.

‘Chut:xrloki bhagout’ hi tachi poili rochna. Uprant tannem ‘hostamolok’ , ‘xukaxttok’,svatmosukh’, ‘anondolohori’, ‘chironjiupod’ , ‘gitasar’ , ‘anondanubhou’ , ‘rukminni svoimvr’, eknathi bhagtrot’ , ‘bhavarth ramainn’ he gronth boroile. Tannem rosall xoilint boroil'leo tullximahatmy’ ani ‘sitamondodorichi ekatmota’ heo purannokotha; somvsarik monourit'tichem dorxon ghoddoupi ‘hollduli’ ani ‘krixnnodan’ hoyo krixnnokotha; konzus monxachem svobhauchitronn chitaropi ‘kodryu-akhean’ ; dhruv, prolhad, upomnyu ani sudama hancheo loghuchoritrokotha ani goneanexvor sarkea sontach sonkxipt jivitokotha heo tacheo her rochna zaun asat. Toxech khas korun xrikrixnnacher adarun axil'lea gey podanchi rochna tannem kelea. Tachi ‘variane kunddol hale’ , ‘osa kosa devacha devo bai tthkodda’ adi podam ozun tonddar ghollttat. Tannem 125 vixeancher hale’ , ‘osa kosa devacha devo bai tthkodda’ adi podam ozun tonddar ghollttat. Tannem 125 vixeancher sumar 300 bharuddam rochleant. Eknathachi choddxi rochna saddechar chornni ovi chhondant asa.Gurubhkti, parmarthik onnbhou ani somajik sthiti hea vixeancher tannem obhong rochleat.Tannem proponch ani pormarth, toxench sont'tv ani somazodhdar hancho aple jinnent boretoren mell sadtolo. Teravea xenkddeant goneanexvor-namdevo hea sontamni bhousakhatir bhoktimargachi thapnnuk kel'li. Fuddlea oddechoxem vorsant younanchi sot'ta ayil'loyan bhoktimargacho probhavo unno zait gel'lo. Ten'na eknathan bhagout ponthacho punrholm' kelo. Aplea bhagouti borpant tannem bhoktiponthachi xastrokt thapnnuk keli.

## Polleiat
Eknath

वर्ग:Konknni
वर्ग:Itihas / History
वर्ग:Dhorm / Religion
वर्ग:Prosidh, Famadh Monxeam
वर्ग:Romi panam
Kanyakumari

Ek namnechem tirthokxetr. Bhartachem samkem dokxinnekoddolem tonk. Orbi somudr, hindi mohasagor ani bongalocho upsagor hanche songomsrn. Kaim vorsa adim' hem bhuxir tomill rajeant aslem , zalear sodhea cho aspavo keroll rajeant asa. Bharotantlea 51 xoktipitthampoikim ek,mhunn hindunche nodren povitr axil'lem hem tthikann, trivendromoche agneyik sumar 80 kimi. Ani nagrokoilache dokxinnek 13 kimi. Ontracher asa. Hem ek mukhel nustem marachem kendr asun thoim nusteamvixinchem sonxodhonokendr asa. Inglix lok he suvatek ‘kep komorin’ oxem mhonnttale.

Hanga bhomvddekar yarik chomeamni yetat. Tirtham nhann gheunopovitr zaupache bhaunen yeupi bhavikank nhaupakhatir hanga ghatt bandleat. Xradhdachim kriteam, pindd'dan sarke pirank horaupi moronn uprantoche dhormik somskar ani vidhi hanga kortat. Doreachea samkea tokhar zom-i bhartobhum-i sompta thoim deger koneakumarichem sobit devull asa. Doreachea udkant don vhoddlea khonddpancher bosun svami vivekanond apli sadhna kortalo mhunn taka ‘vivekanond khoddop’ oxem namv poddlem .Hangach 1970 to vivekanondachem vhoddlem yadstik bandlem. Doreadegekoddolem mhatma gandhichem yadstik bandtona korun dourlea. Monozhaitt ani ilmenaitt hea khonizank lagun hangachi remv motti ani rongealli asa. Hangachem anik ek khaxeleponn mhollear hanga doreantlean sureodoi ani sureast zata to pollounk melltta; toxench punve rati ekach borobor doreantlean sureodoi ani sureast zata to pollounk melltta; toxench punve riti ekach borobor doreantlean sureodoi ani chondrodoi pollounk melltta. Ho opurv khinn polloupak bhomvddekar gordi kortat.

He suvatek koneakumari namv koxem poddlem, tachevixim ek akheatika asa ti oxi:pourannik kothepromann bannasur hea bhirankull rakxosacho somhar korpi hangachi poraxkti hi kumari konea kalichoch ovtar asa. Bannasur he kumari lonyeche hamlean morpacho asta. Ti tap korun xonkrak lognakhatir prosn'n korta mhunn devo koneakumarisaun 32 kimi. Ontracher axil'lea xuchondrom' hanga xonkracho mhurt chukeat. Bannasur tika magnnighalopak vota ani tatuntlean upraxil'leam zhunzant ka moronn yeta. Uprant yoch topak bosta. Ankvar konyeche he suvatek ghetil'li ani xonkrachi vatt pollet axil'li poraxktichi sundor morurt koneakumarichea deullant asun nouratrant thoim utsou zata. Koneakunarichem devull korivkamoyukt, dakxinnaty podhdotichem asa. Aiz koneakunari hem bhartantolem ek oddlainnem poryotton kendr zalam.Ek namnechem tirthokxetr. Bhartachem samkem dokxinnekoddolem tonk. Orbi somudr, hindi mohasagor ani bongalocho upsagor hanche songomsrn. Kaim vorsa adim' hem bhuxir tomill rajeant aslem , zalear sodhea cho aspavo keroll rajeant asa. Bharotantlea 51 xoktipitthampoikim ek,mhunn hindunche nodren povitr axil'lem hem tthikann, trivendromoche agneyik sumar 80 kimi. Ani nagrokoilache dokxinnek 13 kimi. Ontracher asa. Hem ek mukhel nustem marachem kendr asun thoim nusteamvixinchem sonxodhonokendr asa. Inglix lok he suvatek ‘kep komorin’ oxem mhonnttale.

## Polleiat
Kanyakumari

वर्ग:Indie-cheo Prosidh/Famadh Xharam, Ganv ani Zage
वर्ग:Romi panam
Bhag Paulu Thebesacho

**Bhagevont Paulu** ho ek okhond bhavarthi. Tannem Kristi dhormacho hurben-nettan prochar kelo.

## Bhurgeponn
Bhagevont Paulu  Ejipt desachea Thebes gan'vchea mullacho zavun aslo. To pondra vorsan'cho aslo tedna tachim`avoi-bapui bhair podllin.To girest aslo ani tannem`voddlem` xikop kel`lem.kristanvank jivexim`martale ani piddapidd ditale tem` polleun to biyelo, ani aplim`Kristi jivit chalu dovrun`k to eka kheddea ghan`vant ghelo.Punn tache bailechea bhavacho ek murti-pujari aslo tannem`tacher arop ghatlo dekhun to Deciusachea hatantlean moron vattavpak Nirjan vattarant pollun ghelo.Dev,apleo soglleo gorzo polleun,apleak teo favo kortolo mhunn Devacher visvas dovorlo ani tachea visvasak lagun Devan taka inam dilo.Je svater to aple tozvizen pavlo hea zagear taka khaupak maddachea foll mellem`.Punn jedna tea maddachim sogllim `follam` kobar zalin tedna suknnim` taka dispott'tim jevonn haddttalin.

Jedna Deciusan kristanvank dhumallo diuncho bhond kelo tedna taka portun aplea ganvghora ien xem `distalem`; punn magnneachi ani tyaganchi taka khup ruch lagli ani tannem` aplim` fuddlem` 90 vorsam` magnneani ani teagani teach zagear salin.

Devak sodtolea Bhag. Antonik fokt tin disan Devan aplem` asnnem` dakhoun dilem.Eka tannel` lea lanngdeak apli tan bhagoun  kudkaxim danvta tem polleun Bhag. Anton tachea fattlean apli tan baghoun kudkaxim ghelo thoim taka Bhag. paulu mell`lo.Jedna Bhag. Anton tache sorxim` aslo tenna suknnim` tankam` dogainkui unddo gheun ietalim`.Akhi rat magnnean sarlea uprant sokallchea fantea parar Bhag.Paulun,Bhag. Antonik apunn mornachea dodder asa oxem sanglem ani taka Bhag. Athanasiusan dill`le mangle ghalun apleak matiek lai mhonn sanglem.Taktin Bhag. Anton tem` anglem` haddunk vetalo tednam` Bhag. Paulucho otmo mhoimen sorgar choddta to deklo.Taka tachi mell`li kudd dimbi ghalun magnnem` korpachea besar mell`li. Dogam` xinvani tacho fond kadlo.

Bhag. Paulu 113 vorsan`chea pirayer sonvsarak ontorlo.Taka vinnpeancho patron oxem` mhonntat.
 
## Sondorbh
Saint Companion for each day
  
By A.J.M Mausolf   $  
J.K mausolfe

## Polleiat
List_of_Catholic_saints

वर्ग:Konknni
वर्ग:Catholic Igorjeche Sant
वर्ग:Sonvsaracho Prosidh vo Famadh Lok
वर्ग:Romi panam
मुसळानाच

गोंयांतलो एक इतिहासीक नाचाचो प्रकार. हातांत मुसळ घेवन हो नाच करतात. साश्ट म्हालांतल्या चांदर ह्या गांवांत हो प्रकार अस्तित्वांत आसा. आदल्या काळांत हो नाच शिगम्यावेळार जातालो पूण आतां फेब्रुवारी म्हयन्यांत कार्निवालाच्या दुसऱ्या दिसा जाता.

चांदर हें मूळचें चंद्रपूर. ही कदंबांची राजधानी आशिल्ली. विजयनगरचो राजा हरीहर (पयलो) हाणें चंद्रपूर किल्लो चोल राजाकडल्यान जिखलो. ो. तें जैत मनोवचेपासत हो नाच केल्लो (१३१०वर्सा) अशें कांय जाणांचें मत आसा. कांय जाणांच्या मताप्रमाण ह्या नाचांतलीं पदां सातवाहन काळांत रचल्यांत. सातवाहन काळांत रचिल्ल्या पदांक उपरांतच्या सत्ताधीशांची स्तुतिस्तोत्रां जोडल्यांत जावये.

ह्या नाचांतले कलाकार धोतर, लांब भुजांचो शर्ट, ताचेर काळ्या रंगाचें खाशेले तरेचें एक जाकीट, तकलेक पगडी असो भेस करतात.

मुखेल नाचप्याचो भेस हेरांपरस वेगळेपण दाखोवपी आसता. तांच्या हातांत एक मुसळ आसता.छन छन असो आवाज येवपाखातीर मुसळाक मदीं बुराक काडटात आनी पातीं बसयतात. ह्या नाचाचे साथीक घुमट ,कांसाळें वा झांज, , धोलकें हीं वाद्या आसतात.

देवळाच्या मुखार तशेंच गांवकार आनी क्षत्रिय हांच्या घरामुखार हो नाच करतात . बाटाबाटीवेळार चर्चिंत रूपांतर जाल्ल्या शिवमंदिराकडल्यान ह्य मुसळानाचाक सुरवात जाता. नाचपी दोन रांको करतात आनी हातांत मुसळां घेवन एका विशिश्ट थेक्यार पावली घालीत फुडें फुडें वतात. ताचे वांगडा एक अस्वलाचो भेस केल्लो मनीस आसता, आनी ताच्या गळ्यांतली दोरी एका मुखेल्याच्या हातांत आसता.

चर्चिंत रूपांतर जाल्ल्या शिव मंदिरामुखार नाचपी वर्तूळ करतात आनी हातातलें मुसाळ वर्तुळाभायर आनी भितर करीत मुसळान कांडिल्लेवरी एके खाशेले तरेन नाचतात. ताचे वांगडा आशिल्ले दिवटेकार आनी हेरू त्या तालार नाचतात.

चर्चिच्या मुखावयलो नाच सोंपतकच एक देवदासी चली नाचावेळीर जंय कांडलां ती सुवात सान्नीन झाडटा. थंय सावन नाचपी घरां-घरांनी वतात आनी थंय मुसळानाच करतात.

गोंय राज्यांतल्या हेर लोककला प्रकारापरस हो साप्प वेगळो असो प्रकार.मुसळानी यादव कुळाचो नाश केल्लो ताची याद करून दिवपी,कदंब काळाची याद करून दिवपी असो इतिहासीक नाचाचो प्रकार.

मुसळानाचा वेळार जीं पदां म्हण्टात ती लिखीत स्वरूपांत मेळनात. तांचो पुराय अर्थ लायतलो जाल्यार तांचेर अभ्यास जावंक जाय.

मुसळानाचा वेळा वयलीं कांय पदां अशीं आसात.

जिला जिला लोंकना साय वरारा

यदी यदी सांसकी सांबराची

तितून आसा सायबीण भांगराची

बोलोल शिदियाक मुखो ना माय मेल्यार सुनेक दुखोना

मुखार खेळ वता मुसळांचो फाटल्यान सोर सोर तिसऱ्याचो

ओ सिंहा, ओ वीरा बोस रे घरा

सातशी गाना हरिहराचो – ओ.

वर्ग:देवनागरी पानां
वर्ग:लोकवेद
वर्ग:लोकनाच
Tuji Povitrtai Gaion

## Tuji Povitrtai

1.  Tuji Povitrtai

Suria vori fankta !

Dp.  :   Tori hanvem Tuka

Okman kelo,  Deva !

Bhogos mhaka, Saiba ǃ

2.   Tuji ut’tom Thorai

Mollba poros unchli !

3.   Tuji omit Podvi

Moddam lharam sarki !

4.   Tuji onont Zannvai

Tthav-naslolo sagor !

5.   Tuzo oprimit Mog

Sasnak zollto uzo !

6.   Tuji Povitrtai

Mhaka favo kel’lii  !

7.   Tujea sasnnik Mogan

Mhaka Tum vengoita !

---

http://www.songs-from-goa.at/info14-music-with-staffnotation.html

वर्ग:Romi panam
अठरा जून (कविता संग्रह)

**अठरा जून** ह्या डॉ मनोहरराय सरदेसाय हाणें बरयले कविता संग्रग जाव्नस.

## पयली आवृती
2007

## उजवाडावपी
ज्यासिनो वाझ,
सचिव,गोवा कोंकणी अकादेमी
पणजी गोंय

## छापपी
श्री गुरुकृपा
टायपोग्राफिक्स,
मडगांव गोंय

## मुखचित्र
गौरीश वेर्णेकार

## मोल
रु 70

## संदर्भ

वर्ग:देवनागरी पानां
अपु-कादंबरी

**अपु-कादंबरी**

## पयली आवृती
१-१०-२०००

## मुद्रण
गौरीश ऑफसेट,

दवर्ली,मडगांव

## प्रकाशन

## संदर्भ

वर्ग:देवनागरी पानां
आग्नेलो फर्नांडीस

**आग्नेलो फर्नांडीस** हांचे माचयेवेले नांव आग्नेलो दे बोरीं.ते वेवसायान एक सिविल इंजिनियर.ताचें खाशेलेंपण म्हळ्यार सुत्रसंचालन आनी निवेदन करप.

## बरपावळ
* एक रुख
* दाग
* इतिहास
* आकांतवादी
* सोररीक

## '''लोकांखेळ''' (आकाशवाणीचेर)
* भावनांचो खेळ
* नमुनो
* दाग

## '''गितां''' (ऑडियो कॅसेटीखातीर)
* चीट
* गोंयकार मुझ्ग

## [[तियात्र]] माचयेर अभिनय
* सिविल काझार-जॉन क्लारो
* चेडो-शॅरोन
* उल्याक जाप-फा।नेवल वेळळेकार
* वादळ-मायकल ग्रेसियस
* जिव्या देवाचो पूत-लिगोरियो फर्नांडीस
* जेझू सोडवणर,जेझ वाट-सत-जिवीत,जेझूच्या पालवांनी चलुंया।

## संदर्भ

वर्ग:प्रसीध, फामाध मंश्यां
वर्ग:देवनागरी पानां
वर्ग:तियात्रिस
आत्मभान (कादंबरी)

**आत्मभान** (कादंबरी)

## लेखक
सुजाता सिंगबाळ

## पयली आवृती
सप्टेंबर २००९

## छापणावळ
इम्प्रेशनस्
बी-२-**अक्षर आर्केड**
३३६०-४,गोंधळी गल्ली,
बेळगांव-५९०००२

## अक्षर जुळणी
बिम्ब प्रकाशन

## दर्शनी चित्र
डॉ।सुबोध केरकार

## प्रकाशक
दिलीप बोरकार
बिम्ब प्रकाशन
धर्म-लक्ष्मी,सांत लॉरेन्स,
दूरध्वनी-०८३२-२४३८३५५

## मोल
रु २००-

## संदर्भ

वर्ग:देवनागरी पानां
उडुपी राजगोपालाचार्य अनंतमूर्ति

thumbnail|उडुपी राजगोपालाचार्य अनंतमूर्ति २००८ वर्सा
**उडुपी राजगोपालाचार्य अनंतमूर्ति** (२१ डिसेंबर १९३२ - २२ ऑगस्ट २०१४) समकालीन कन्नड़ साहित्यकार,समिक्षक आनी शिक्षाविद् जावन आसा।। तांका कन्नड साहित्यांतल्या नव्या आंदोलनाचो प्रणेतो मानतात। ।।संस्कार ही तांची सगळ्यांत व्हडलीं रचनां जावन आसा। । ज्ञानपीठ मेळोवपी आठ साहित्यकारां मदलो तो सवो जावन आसा। । ते महात्मा गांधौ विश्वविद्यालय तिरुअनन्तपुरम् आनी केंद्रीय विश्वविद्यालय गुलबर्गाचे कुलपति म्हण लेगीत तांच्यानी काम केलां। ।शिक्षण क्षेत्रांतल्या तांच्या मोलादीक कामां खातीर में १९९८ वर्सा भारत सरकारान ताचो पद्म भूषण दिवन भौमान केला  । ।२०१३ वर्सां बुकार पुरस्कार मेळोवपी उम्मेदवारांच्या निमाण्या सुचीन तांचे नांव आशिल्ले ।२२ आॉगस्ट २०१४ वर्सा ८१ वर्साचेर  बंगलोर कर्नाटकांत भायर पडलें.
 
## जिणें वळख
तांचो जल्म शिमोगा जिल्ल्यांत(मैसुर)) च्या तिर्थहल्ली तालुक्यांच्या मेलिगे गांवांत जालो।तांचे शिक्षण दुर्वासापुराच्या पारंपारीक संस्कृत 
शाळेंत सुरु जाले.ताच्या उपरांतचे शिक्षण तांणी तिर्थहल्ली आनी आनी मैसुरान केलें.मैसुर विद्यापिठांतल्यान परास्नातकाची पदवी मेळोवन मुखावेले शिकप करपाक ते राष्ट्रमंडल शिश्यवृती घेवन लंडनाक गेलें.तांणी 1966 वर्सा बर्मिंघम विद्यापिठांतल्यान **1930 तली राजनिति आनी साहित्य** विशयाचेर सोदग्रंथ बरोवन सोदवावराची पदवी मेळयली.तांचें लग्न 1956 वर्सां ईस्तर अनन्तमूर्ति वांगडा जालें.तांकां दोन भुरगीं आसात चली अनुराधा आनी चलो शरत.तें 1980 च्या काळांत म्हात्मा गांधी विद्यापिठ,तिरुवनंतपुरम (केरळ) चे कुलपति आशिल्लें.तांच्या उपरांत तांणी केंद्रीय विद्यापिठा गुलबर्गाचे कुलपति आशिल्लें.22 ऑगस्ट 2014 वर्सा81 वर्साच्या पिरायेचेर तांच्या दीर्घ दुयेंसाक लागुन बंगलौरांत तें भायर पडलें.

## साहित्य
* भव
* भारतीपुर
* बारा
* अवस्थ

## पुरस्कार
* १९८४ - राज्यसभा पुरस्कार
* १९९४ त ज्ञानपीठ पुरस्कार - भारतीय ज्ञानपीठान कन्नड साहित्यान लेखन आनी सामान्य मनशाच्या लेखना खातीर ,तांच्या नव्या विचारा खातीर तांका फावो जालां।
* १९९८ त पद्म भूषण - भारत सरकार दिल्लो नागरिक सम्मान
* २००४ - साहित्य अकादमी फेलोशिप
* २००८ - नडोजा पुरस्कार (कनाडा विद्यापिठांतल्यान)
 
## विचारधारा
तांचे विचार समाजवादी आनी उदारवादी आशिल्लें। तांणे सामान्य मनशांच्या साहित्याक म्हत्व दिलां। समाजांतलें कुड्डे रिती-रिवाजाचेर ताणी खरसाणेन बडी मारल्या।

## संदर्भ

## पळेयात

वर्ग:देवनागरी पानां
Mog

thumb|Pierre Auguste Cot (1873)
**MOG PETTOUN DOVORUNK GOROZ ASA**
*Mog mhnonnge ek pontti koxi. Ti pettoun dovorteleanv zalear, tantun tel ghalunk goroz asa*, *nam zalear, ti palon vochonk pavtoli*. He sangnnent zaitem khoreponn ani zaiti zannvai asa mhonn gomta. Amcheach ixttancher ani ixttinnincher nodor marlear, zaite pavtt, dog monxeam kazara adim ekamekachea mogan aslolim tim, thoddo kall kazar zatoch zhogddim kortat mhonn polletanv. Hem humanneak ekuch somzonni amkam mellta ani ti mhonnlear kazar zavop mhonnge ek chal and kazar zavun ravop mhonnge dusri vost. Kazar zavun ravpak zaitem xegunnachi goroz asa. Zaiteam kornneamnim amcho mog amchea sangateak vo amche sangatinnik dakhounk ravpak goroz asa.

Soro boro zatolo zalear taka vell lagta. Tech porim kazara adim dog zann mogan astat tancho Kazari mog favo te porim zaunk vell lagta.

Sonvsari mogak lagon logna-sonvkar gheunk dog zann fuddem sortat zalear, mogacho poilo onubhov somplea uprant, tanchea kallzantlo mog denvot veta ani xekim sompot veta. Dusre vatten, purnn kazari mog dis, mhoine ani vorsam sortat titlo ghott zait veta. Dor eka disa noveo khoxalkaio kazari jivitant distti poddot. Proxn poddlei zalear tancho mog proxnancher zoit vhorta.

DISANDIS NICHEV
Kazari mogachi pontti pettleli

## Polleiat

वर्ग:Konknni
वर्ग:Romi panam
Malvani bhas

## Vingod-vingod rupam

Konknni bhaxechi vingod-vingod rupam pollounk melltat. Konknnicheo khubxeo boli bhaso asat. Tantutli ek mhonnge Malvani. Census Board of India ani ISO-n he bhaxek Konknnichi uloupachi bhas mhonn manyatai dilea.

## Sindhudurg, Dokxinn Ratnagiri

Malvani bhas Konkanatle Sindhudurg, Dokxinn Ratnagiri (Lanja,Rajapur) che vatthara meren uloitat. Pan he bhaxecho mukhel vapor Sindhudurgat, mukhel korun Malvan,Vengurla,Kudal ani Sawantwadi (jaka Wadi mhan ulaytat) avathat jata.

## Namuno

Sakayl kaym Malvani vakya boraylyat. Tancho Konkani ankaar legit dillo asa.

## Tech sabd

**Sakayl kaaym kaaym Malvani sabd dille asat je samake Konkanit ani Malvanit sarake asat:** Khay, Thay, Jay, Maka,Tuka, Amaka, Tumaka, Vangad, Begin, Somato, Samako, raav, bhitar, bhayr,gajali,fakanda,Oogi, Chedu, Bayal, Gho etc. Kaaym kaaym aprachalit sabd je konkanit ani malvanit sarkech asat: nhay(nadi),yedul(hodal),sakayl,deg, vhad, nistyak.

Tashi vayar delli valeri khub vodali asa. He puray barpat ti dene shakya javache naa. Pun janka Konkaniche he bhasecho abhyas korinso dista tani hacher ayjun sansodhan korche.

## Polleiat

वर्ग:Konknni
वर्ग:Romi panam
आसपास - एक खेळ

**आसपास** ह्या खेळांत उण्यांत उणे दोग जाण आनी चडांत चड कितलेय वांगडी आसूं येतात.

## साहित्य
एक नळकुटी वा नाल्ल्याची कट्टी।

## खेळांमळ
हाका खेळामळाची गरज ना. हो खेळ चडसो **आंगणांत** खेळटात.ह्या खेळांत आडसाक लिपपाचें आसता.

## खेळपाची पद्दत
सगळ्या वांगडी वाटकुळे रावन १०,२०,३० अशे १०० आकडे एकामेकाचेर मेजतात।जाचेर १०० आंकडो येता।ताका कडेक काडटात।फुडल्या गड्या कडल्यान परत १०,२०, ते १०० मेजतात।अशे करुन निमाणो एक गडी उरता ताचेर डाव येता।

प्रत्यक्ष खेळाक सुरवात करतना एका जाग्यार कुरु करुन दवरतात,थंय उबो रावन एकलो नळकुटी कट्टी पयस मोखून मारतात।डाव घेवपी ती हाडटा म्हणसर सगले वेगवेगळे कडेन ल्हिपतात।तो गडी ती कट्टी नळकुटी हाडून कुरु केल्या जाग्यार दवरता आनी ती राखूंक रावता।तेच बरबर लिह्पून राविल्ल्या गडयांक सोदून काडप बाकीचे ताची नदर चुकोवन ते कट्टेक नळकुटेक पांय मारुन पयस उडोवंक सोदतात।

इतले मजगती,कोणय ताचे नदरेक पडटकीर तो ताचें नांव घेवन आसपास म्हणून नळकुटी हात वा पांय लायता।जाका तो पयलीं पळोवन आसपास म्हणून गडयान ल्हिपिल्ला गडयाक पळोवन नांव घेवन आसपास म्हणून धांवत वचून नळकुटी कट्टेक पांय लावचे पयलीं हेर खंयच्याय गडयान पांय मारुन ती उडयली जाल्यार पयलीं आशिल्लो ताचेरच परत डाव येता।असो हो आसपास खेळ खेळटात।

## संदर्भ

## पळेयात

वर्ग:देवनागरी पानां
Dhormdutt Matev

## Dhormdutt Matev – Matthew The Apostle

Matev bara Dhormdutam modlo eklo ani Xubhvortomanacho boroinnar.  To Alfevacho put; Kafarnaunt dondd vosul kortalo tednam dhormdut zaunk taka apovnnem ailem.   Mark ani Lukas khobor kortat to “Levi”  Matev.  To dhormdut koso, poilo fokot Palestinacheam sobham khatir vaurlo.  Apleam des bhavank boroun Matevan aramaik aple avoi-bhaxen Xubhvortoman boroilam.

Hachea uprant, 42vea vorsa Herod Agripan dhumallo suru kelo tednam,  Matev dusream ganvamnim bhonvunk gelo.  Dusre khobre pormonnem to bhair sorlo tea kalla ani Jeruzaleachi sobha bhorli tea kalla modem, mhonnge 42vea ani 50vea. Vorsa vo tachea uprant legun Matevan Xubhvortoman boroilem.  Tori astanam,  Mateavachem Xubhvortoman Povitr Xar ani tachem Mondir azun ubim asleleam porim khobor korta dekhun ani Jezun Jeruzalea vixim bhakit kel’lem tachea kai sanginam mhonntoch, dubhavaviret hem  Xubhvortoman Romkaramnim Jeruzaleachem nisontton korche adim boroilem mhonn thaven zata.  Hem Xubhvortoman rokddench Greg bhaxen utrailem chodd korun Matev jivoch
Astanam, 70 vo 80 vea.  vorsa.  Uprant tachem mullborovp sanddlem.

Adlea Korarant bhasailolo  to Soddvonndar Jezu ani  Tache sovem adim bhasavnneo kel’leo teo xarti pauleo mhonn dakhoun,  kristanv zal’leam Judevam khatir Matevan hem Xubhvortoman boroilem.

Hea Xubvortomancacho mukhel vixoi mhollear  Sorginchem vo Devachem Raj.  Tem sonvsaran sthapunk Jezu Sodvonndar ailo.  Hem Sorginchem Raj mhollear sogleam mon’xamnim Devak aplo Raza mhonn ollkhuncho, Tachi chakri korchi ani Tacho mog korcho.

Matev Judev ani to Judevank boroita dekhun, Jezuchea jivita ani kornniam vorvim Adlo Korar sompurnnaiek Paulo mhonn bogor-bogor dakhoun dita.

## Polleiat
Matthew_the_Apostle

वर्ग:Konknni
वर्ग:Dhorm / Religion
वर्ग:Prosidh, Famadh Monxeam
वर्ग:Itihas / History
वर्ग:Romi panam
प्रेमचंद

मुंशी **प्रेमचंद** हे हिन्दी साहित्यांतले एक महान लेखक. तांचो जल्म ३१ जुलय १८८० वर्सा बनारस शाराच्या लागसार आशिल्ल्या लमही गांवांत जालो. तांचे मूळ नांव धनपतराय श्रीवास्तव पूण ते उर्दू भाशेंत नवाबराय जाल्यार हिन्दी भाशेंत प्रेमचंद हीं टोपण नांवां घेवन साहित्य लिखाण करताले. तांच्या बापायचें नांव अजैब राय जाल्यार आवयचें नांव आनंदी देवी. घरांतले गरीब परिस्थितीचेर मात करून तांणी आपलें बी.ए. मेरेनचें शिकशण पुराय केलें. उपरांत तांची निवड स्कूल-इंस्पेक्टर ह्या पदाखातीर जाली.
तांणी मद्रासांत रावून उर्दू अानी परशियन भासो शिकून घेतिल्यो. ते ८ वर्सांचे आशिल्ले तेन्ना तांची आवय भायर पडली. १८९५ म्हणल्यार १५ वर्सांच्या पिरायेचेर जेन्ना ते ९वी वर्गांत शिकताले त्या पिरायेचेर तांचे लग्न जाल्लें. उपरांत तांचे दुसरें लग्न १९०६ वर्सा शिवरानी देवी ह्या बाल विधवे लागीं जालेें. तांच्या ह्या घरकान्नीन तांचेर प्रेमचंद घर में नांवाचें एक पुस्तक बरयलें. तांका दोन पूत श्रिपत राय,अमृत राय अानी एक चली कमला देवी नांवाची आसली.
गांधिजींचा असहयोग आंदोलनांतल्यान प्रेरीत जावन तांणी स्कूल-इंस्पेक्टरची नोकरी सोडली आनी स्वतंत्र्याचा संघर्शांत तांणी सक्रियपणान वांटो घेतलो.

तांचे चडशें साहित्य त्या काळावोल्या भारतांतल्या सामाजीक, राश्ट्रीय आनी राजनितीक प्रस्नांचेर आदारीत आसलें. तांणी सामान्य मनीस, शेतकार, दलीत सारकिल्या लोकांची सूख-दुख्ख आपल्या साहित्याचे विशय म्हूण आपणायसले.
तांणी उर्दू भाशेंत पयले फावट ‍‍‍‍‍‍सोजेवतन नांवाचो कथासंग्रह उजवाडा हाडलो. तांणी हंस नांवाच्या नेमाळ्याचें संपादन केल्लें. कर्मभुमि, रंगभुमि,गबन,प्रेमाश्रम, निर्मला,गोदान, मानसरोवर,जंगल ह्यो तांच्यो साहित्यकृती. तशेंच तांच्या खुबश्या साहित्यकृतिंचेर टॅलीफिल्मस तयार जालीं आसात.

ते मुंशी प्रेमचंद ह्या नांवान प्रसिध्द जाले. तांच्या आधुनीक हिन्दुस्थानी साहित्याखातीर ते खूब प्रसिध्द आशिल्ले. २०व्या शेंकड्याचा सुरवेच्या काळांतले ते खूब महत्वाचे लेखक. तांका उपन्यास
 सम्राट म्हूण हिन्दी साहित्याचा मळार पदवी मेऴ्ऴी.
 तांणी सुमार २० कादंबऱ्यो, २५० लघु कथा रचल्याे. तशेंच कांय निबंध बरयले आनी अणकाराच्या मऴार वावर केलो. 
ल्हान पिरायेचेर तांका मरण आयलें पूण तांणी केल्लें साहित्य मळावयलें योगदान खूब महत्वाचें आसा.

## पळेयात
Premchand

वर्ग:देवनागरी पानां
Beatrice (Alfred Rose kantar)

Mai Bhas Konknni mogi, **Shri Edward Verdes**, Chinchinim, Salcette, Goa.,

Tannem, hem toxem anik dusrim kantaram boroicheak vavor kelo ani aplo

moladik vhell dilo. Amchi Mai Bhas Konkani, kantaram vorvim, akea Sounsarant,

Goemkaram moddem gazpak ani jivi urpak . Kalza kholia san teca amche dinvas.

Devan tajer vo tajea kutumbacher sodamcal besanv ghalchem .

#### ''“Let’s keep the Goan tradition and culture alive, worldwide”''

## BEATRICE - Alfred Rose

Kalliz mojem mogan poddlam...x2

Borem poi tem cheddum vinchun kaddlam,

Mogan poddon ham khoxen bhorlam...x2

Dekun sukhachea somdiran buddlam,

Tachem nanv Beatrice, novro anv tiatrist,

Kai borem nachta twist, bhietam zait mhunn distt,

Jinsanvar korta fiss, mojem Beatrice.

Nachak ghelear bendd aloita,....x2,

Boream nachpeank tem rokddench bhuloita,

Kantar tem korit tor sal ghazoita,....x2

Maka sarkoch 'No where' korun uddoita.

Noxib hem ukoddlem, jivit pois dukol'lem,

Sogllem mudar zalem, mojem nessopui sudorlem,

Voklek lagon anvem nachonk xinkchem poddlem.

Adim anv bonvtalo pisso kosso...x2

Beatrice-an kela maka osso,

Adim anv sarkoch pisso disso,

Adim anv saiba mengo disso,

Mogan poddon poiat zalam sonso.

Nesson bhonvtam kasfis,nam maka khotte viss,

Kortam anv sakrifis, kazarache mezun ravlam diss,

Maka kett korit tor melem Beatrice......x3

## Polleiat
edskantaram.blogspot

वर्ग:Konknni
वर्ग:Kantaram
वर्ग:Romi panam
Ami Dogi Sezara (Henry D'souza)

## Ami Dogi Sezara by Henry D'souza

Ami dogi sezara vetam kazarak

Bail burgi thi rosak geli, yonanth garah

kedna teri sezara zalaier kazarak

Saglie amchi patla baba vethat thya garah

Matvant baba badkar vodley sagley asthaley

Ladru pedru banda sangi dance martheley

Woolen suitar noveh booter sagley sobthaley

Ami dogi natkar saiba konshak urtheley - 2

Ami dogi........

Badyaso suit haadun hami vanthe karn galo

Pant thannieh galun, coat baba havie shirkielo

Matvanth saiba voklo amcho hasun fugthyolo

Amchi sobie dekun tho boros hasthelo - 2

Ami dogi.......

Adlya vorso amche baba kazar zaliey

sangche kithey sagley piyoun thigh re zaalay

Amcha voklank gevun sagley dance marthaley

Visar karunk galyak amka vonani marley - 2

Ami dogi.......>>

## Polleiat

वर्ग:Konknni
वर्ग:Kantaram
वर्ग:Romi panam
कला अकादमी

[thumb|कला अकादमी, [गोंय]]
**कला अकादमी** १९७० वर्सा गोंय सरकारान कला, संस्कृताय आनी साहित्याची पोसवण, सादरीकरण आनी संशोधन  करपाखातीर कला अकादमी हे संस्थेची थापणूक केली. ही कला अकादमी मूर्त स्वरूपांत उबी जावंची म्हूण गोंयचो पयलो मुखेलमंत्री दयानंद बांदोडकार हाची कल्पक बुध्द आनी कलेविशींची आस्था कारणीभूत जाली. भारतीय आनी अस्तंत कलांचे शिक्षण आनी संवर्न करप हो मूळ उद्देशआस्था कारणीभूत जाली. भारतीय आनी अस्तंत कलांचे शिक्षण आनी संवर्न करप हो मूळ उद्देश मुखार दवरिल्ल्यान कला अकादमीच्या आलाशि-याखाला हिंदुस्थानी संगीत विभाग, अस्तंत संगीत विभाग आनी नाट्य विभाग कार्यरत आसा. हातूंतल्या हिंदुस्थानी संगीत विभागांत पदवी मेरेनचें शिक्षण दिवपाची वेवस्था आसा आनी तो गोंय विध्यापीठाक संलग्न केल्लो आसा.अस्तंत संगीत विभागांत गायन, पियानो, व्हायोलीन, चलो (cello), बांसरी, गितार हांचें शिकप दिवपाची वेवस्था आसा. हिंदुस्थानी संगीत विभागांत शास्त्रीय संगीत, वाध्य (सतार, तबला, हार्मोनियम), नाच (भरतनाट्यम, कथ्थक) हांचें शिक्षण दिवपाची वेवस्था आसा. सुर्वेक कला अकादमीच्या आलाशि-याखाला चित्रां आनी शिल्प हांचें शिक्षण दिवपी विभाग आसलो. उपरांत हो विभाग एकस्वतंत्र महाविध्यालयांत रूपांतरित जावन, आतां तो कला अकादमीच्या वेवस्थापनाभायर गोंय सरकाराच्या वेवस्थापनाखाल चलता. लोककला आनी खास करून गोंयची लोककला हांकां पोसवण दिवपाखातीर कला अकादमी लोककलाकारांचे मेळे घेता . तेभायर आंतरराज्य आनी आंतरराश्ट्रीय थराचेरूय लोककलेचें सादरीकरण करता. शास्त्रोक्त पध्दतीन कलेचें शिकप दिवपाभायर कलाकारांक उर्बा आनी उत्तेजन दिवपाच्या हेतान कला अकादमी कलेच्या वेगवेगळ्या मळार सर्ती घेता. तातूंतल्यो मुखेल सर्ती अश्यो: लोककला सर्त, भजनी सर्त, नाट्य सर्त (शालेय, महाविध्यालयीन आनी संस्था), किर्तनसर्त, साहित्य पुरस्कार, कला प्रदर्शनां. हांच्या वांगडाच सुरश्री केसरबाय केरकार हिच्या उगडासाखातीर दर वर्सा संगीत महोत्सव घडोवन हाडटा. ह्या महोत्सवांत भारतांतले नामनेचे संगीतकार वांटो घेतात. तशेंच राश्ट्रीय आनी आंतरराश्ट्रीय कलाकारांक आमंत्रित करून तांचे कलेचो लाभ घडोवन हाडटा. पणजी कांपाल ह्या वाठारांत कला अकादेमीची कलात्मक आनी भोव उद्देशी इमारत आसा. हे इमारतींत  लागसारूच कला अकादेमीचें कार्यालय, उक्तें नाट्यघर,दीनानाथ मंगेशकार बंद नाटकघर, ब्लॅक बॉक्स सभाघर, कला प्रदर्शन गॅलरी, वाचपाघर, स्टुडिओ आसात. आंतरराश्ट्रीय नामनेचो स्थापत्यशास्त्रज्ञ चार्ल्स कुर्रे (*) हाचे कल्पक बुद्दींतल्यान निर्माण जाल्ली ही सोबीत अशी वास्तू गोंयचेंच न्हय तर भारतांतलें एक भूशण जावन आसा.

## चित्र प्रदर्शन

KALA ACADEMY AT ALTHINO PANJIM.jpg|Exterior
Kala academy Panjim auditorium.jpg|Interior of the main auditorium
Library at Kala Academy Goa.jpg|Exterior of the academy library
Kala Academy library.jpg|Entrance to the academy library


## संदर्भ

वर्ग:देवनागरी पानां
मदर तेरेझा

**मदर तेरेझा** हांचे पुराय नांव आञेझा गोंजे बोयाजिउ. तिच्या बापायचें नांव निकोला बोजाशियु आनी आवयचें द्रानाफिले (द्रोनडा) बेरनाय. अेग्नेस ऑग्सताच्या २६वेर १९१० वर्सा युगोसलाविया आलबानियाच्या स्कोपजी खेडयांत जल्माक आयली. दुस-या दिसा तिका बावतिज्म दिलो. तीं सगळीं मेळून पाँच भांवडा. अेगनेस मोदलेंताचो व्हडलो भाव लाजार फौजेंत रिगलो. ताची उपरांतली भयण अेज शिकपाक खूब हुशार आसली. तिणें अर्थशास्रताचो अभ्यास केलो. अेगनेसा उपरांतच्यो दोग भयणी ल्हानूच आसताना संवसाराक अंतरल्यो. अेगनेसा आत वर्सांचें आसतना ताचो बापूय सोंपलो. शिवोन सुत आनी हातान केल्यो वस्तु विकुन तांचे आवयन कुटुंबाचें उदारपोसोन केलें. पुण त्याच बरोबर तिणे आपलें धर्मिकपण सोडले ना.

ईगोर्जेच्या गावप्या पंगडांत वांटो घेवन तशेंच पिडेवंतांक आनी गर्जेवंतांक पावुंक ति पयली आसली. तिचें घर एक धर्मिक केंद्र जाल्लें. हो तिच्या शेगुनी जिविताचो प्रभाव आपल्या धुवांचेरुय जालो. एगनेस आनी एज देवा पेल्याच्यामोगान वाडलीं.

## भुरगेंपण
एग्नेसान आपलें भुरगेपण हेरां भुरग्यां भशेन सामान्य रितीन सारलें. पादविगाराच्या तशेंच आपल्या शिक्षकांच्या मार्गदर्शना खाल तें नित आनी थिर शिक्षन घेतालें. दुसरया पासत ताका एक व्हड हुसको आसलो.

एग्नेस बारा वर्सांचे जाले तेन्ना आपल्या आपोवन्या विशीं निर्णय घेवपाचो आसलो. एग्नेस आपल्या ईगर्जेंत सोडेलीती आँफ द ब्लेसद वर्जन मेरी हे सौंस्थेची एक हुर्बेवंत वांगडी आसली. तांचो पादविगार आपल्या स्फु्र्त दिवपी आदेशावरवीं ती संस्था चलयतालो आनी वांगड्यांक मार्गदर्शन दितालो. ह्या स्फुर्त दिवपी उलौवपां वरवीं एग्नेसाच्या दुबळ्यां पासत मोग निर्मान जालो. तें आपल्या काळजांत एक मिश्योनारीन जावपाची आंवडो पोसोवुंक लागली।जेन्न तिणें आपलो निर्णय आपले आवयक कळयलो तेन्न सुरवातेक तिका आपली धुव घर सोडुन गेल्ली नाका आसली. पूण त्याच बरोबर देवाचे खोशे आडुय तें गेल्लें तिका नाका आसलें. गंभीरतायेन विचार करुन आवयन आपले धुवेक तिचो हात देवाच्या हातांत घालूंक ताच्या सांगाताक चलुंक बुध्द दिली. एग्नेसान अठरा वर्सांचे पिरायेर देवाच्या आपोवणया खातीर आपणाचें आत्मसमर्पण केलें. एग्नेसाचेर थोडया तोरनात्या जेझुईत मिशीयोनारांचो प्रभाव बसलो. ते बेंगोलांत काम करताले ते सुटयेंक आपल्या गांवघरा परतल्ले कडेन ताणी एग्नेसाक, कलकट्टांत आनी हेर सुवातेर लॉरेटो माद्री ज्यो मिशियोनारी वावर करताल्यो ते विशीं सगळें बारीकसाणेन सांगलें. ह्या वेळार एग्नेसाच्या काळजांत ते संस्थेंत रिगपाचो आंवडौ रूजलो. नोव्हेंबराच्या २९वेर १९२८ वर्सा एग्नेस लॉरेटो वर्गांत भितर सरली. एग्नेसान आयलेंडाच्या राथफारन्हाम हांगासर लॉरेटो वर्गांत धर्मीक खाशेल्या शिक्षणाचें एक वर्स सपयलें. उपरांत ताका बेंगालचे विशिश्ट धर्मकार्या खातीर वेंचुन काडली. तुंय तें १९२९आंत जानेराच्या ६वेर गेलें.
शेवटीं

## संदर्भ

वर्ग:देवनागरी पानां
वर्ग:प्रसिध्द, फामाद मनश्यां/Prosidh, Famadh Monxeam
ईस्टर

किरिस्तांव लोकांची म्हत्वाची परब. हाका ‘पास्कांची परब’ अशेंय म्हण्टात.पालोस्तीन देशांत रोमन आनी ज्यू लोकांनी एकठांय येवन जेजू क्रिस्ताक खूरसार जिवेशी मारलो. उपरांत तिसऱ्या दिसा (आयतार) जेजू क्रिस्त परतो जिवो जालो. ह्या प्रसंगाची याद म्हूण ईस्टर मनयतात.

वसंद ऋतूंत पयले पुनवेउपरांत येवपी आयताराक ही परब मनयतात. ईस्टर खंयच्या आयताराक मनोवचो हेविशीं जायते मतभेद आसले. इ.स. 325 वर्सा किरिस्तांव धप्मगुरुंनी हो वाद मिटयतना 21 मार्च उपरांत येवपी पुवनेक ही परब मनोवची अशें सांगलें. लीग ऑफ नेशन्सचे कॅलेंडर कमिटीन हे विशीं आनीक एक फावट विचार केलो. तेवरवीं 1928 वर्सा संसदेन एक कांयदो संमत केलो. तातूंत एप्रिलाच्या दुसऱ्या शेनवारा उपरांत येवपी आयतार, ईस्टरच्यो दीस म्हूण मानचो हो थाराव संमत केलो. दुसऱ्या शतमानासावन ‘जेजू क्रिस्त परतो जिवो जालो,देखून सगळ्यांक दिल्ली समरदना’ ह्या अर्थान हो दीस मनयतात.

अस्तंतेच्या राश्ट्रांनी ईस्टरविशीं जायत्यो आख्यायिका आनी समज चलतात. पूर्विल्ल्या अँगलो सॅक्सन लोकांच्या मताप्रमाण ईस्टर ही ऋतूची देवता आसून तिच्या उगडासाक ही बरप मनयतात. हे लोक एप्रिल-मे म्हयन्यांत ही परब मनयताले. कांय जाण हे परबेक पूर्विल्ल्या काळांत चलतल्या विशुवदिसाच् (equinox) परबेचो वांटो मानतात. पोरने चालीचो इंग्लीश लोक ह्या दिसा सूर्य नाचता, अशें मानतात. त्या दिसा ते सुर्यवटेन तोंड करून बसतात. कांय हालतकच ताचेवेलें किर्ण हालता आनी तें किर्ण नाचिल्ल्यावरी दिसता. हेच तरेची चाल आयर्लंड देशांतूय दिसता.

संवसारांतले सगळे किरिस्तांव लोक ही परब व्हडा उमेदीन मनयतात. इगर्जांचेर रंगरंगयाळी रोशणाय करतात. सगळे नवे नवे भेस करून इगर्जांनी वतात. घरांत बरें जेवणखाण करतात. ह्या दिसा खुरीस, तांतीं, बोकडेपेटो हांच्यो कुरो करतात. ह्या दिसा तांतीं वांटपाची चाल चलता. तांतयांतल्यान नवो जीव जल्मता, देखून जेजूच्या जिवो जावपाकडेन ताचो संबंद लावन हे गजालीकडेन तांतीं ‘कुरू’ वा ‘प्रतीक’ हे नदरेंतल्यान पळेतात.

वर्ग:देवनागरी पानां
Asro di, Deva Gaion

## Asro di, Deva

Dp  :   Asro di, asro di, Deva,

	Lipoi  mhaka ghalun Tujeam paktteam-savlli.

Tunch mhozo Bhorvanso,
        
Tujeruch patietam.
        
Dusman veddho ghalta ten’na
        
Vattai mhaka,  Taroka.

Bob martam Tujea Nanvan,

Tuje khankent ghe mhaka,

Avoi-zoxi apleam dhaktteank

Palvant aplea ektthaita.

Thir mkaha Tujer visvas

Zori choltam kallokant.

Nirminaka mhozo vidvas

Ailear mhojer akant.

	

## Polleiat

Gaionnam

## Sondorbh


वर्ग:Konknni
वर्ग:Gaionnam
वर्ग:Romi panam
Rosario Rodrigues Goycho Shakespere

Gõychea Sounskrutik mollar, Sorgest Rosario Rodrigues ek namneche Khell Tiatrache  boroupi ani digdorspi.

## Polleiat

वर्ग:Konknni
वर्ग:Goemkar – Famadh / Prosidh
वर्ग:Itihas / History
वर्ग:Sonvsaracho Prosidh vo Famadh Lok
वर्ग:Romi panam
Atmean, Sotan, Bapa - Gaion

## Atmean, Sotan, Bapa

With a faithful heart, O Father

Type: Hymn

Source: Gaionacho Jhelo, 1995 edition, A-5, p.&nbsp;3

Lyrics: Vasco do Rego, Panaji, Ilhas, Goa

Music:

Version 1: Joe Rodrigues, Merces, Ilhas, Goa

Version 2: Bernardo Cota, Santa Cruz, Ilhas, Goa

Version 3: Vasco do Rego, Panaji, Ilhas, Goa

Publisher: Goychi Sevadhormik Somoti (Pastoral Institute), Old Goa, Goa 403 402

Translated by: Alfred Noronha, Pandavaddo, Chorão, Goa 403 102. August 2005

Bhurgea-bhoktin zomleanv,

We are born innocent children,

gaion korun ietanv,

we are coming, singing a song,

visvas dhorun ietanv,

we come with full faith,

Bapa mukhar ietanv.

we are coming to our Father.

Refrain:

Atmean, sotan, Bapa,

With a true trusting spirit, O Father,

bhozunk ietanv Tuka!

coming to worship You!

Jezuk modem dovrun,

With Jesus in our midst,

Jezuk mukhar ghalun,

by having Jesus before us,

Jezuk chikttun ravun,

by keeping Jesus in mind,

Bapa mukhar ietanv.

we come before our Father.

Tachem Utor aikunk,

To hear His word,

Taka orponn korunk,

to praise Him,

Tachea jevnnak bosunk

to sit at His table,

kuxalkaien ietanv.

we come full of happiness.

Bhavam-bhoinnim vangdda

In the company of our brothers and sisters,

kuxal ami asanv,

we are happy,

anond amcho gaitanv,

we get together in prayer,

mogan odik vaddtanv.

we grow in love.

Kedem amkam dennem

What a privilege for us,

Bapa mukhar ieunchem,

to stand before our Father,

bhavam-bhoinnim modem

with our brothers and sisters,

Jezu sarkim zaunchem!

let us become like Jesus.
## Polleiat

Gaionnam

## Sondorbh


वर्ग:Konknni
वर्ग:Gaionnam
वर्ग:Romi panam